**Әл-Фараби атындағы ҚазҰУ оқу-әдістемелік кешені**

**Мамандығы: – «Құқықтану», «Мемлекеттік қызмет», «Корпоративтік құқық», Қаржы құқығы, «Кеден ісі»**

**Шифр: 6B04205, 6B04202, 6В04206, 6B04204, 6B04203**

**Пән: Конституциялық құқық**

**3. СӨЖ арналған тапсырмалар, оларды орындау кестесі, оларға әдістемелік нұсқаулар.**

**СӨЖ арналған тапсырмалар және оларды орындау кестесі**

|  |  |  |  |
| --- | --- | --- | --- |
| **№** | **СӨЖ тапсырмалары** | **СӨЖ орындау нысаны** | **СӨЖ тапсыру мерзімдері** |
| 1 | «Қазақстан Республикасы Конституциясының дамуының негiзгi кезеңдерi» | жазбаша, реферат | 3 апта |
| 2 | Азаматтық институтының конституциялық-құқықтық реттелуі. | ситуациялық жағдайларды шешу | 5 апта |
| 3 | «ҚазақстанРеспубликасында шет елдіктердің құқықтық жағдайы» | ауызша, сұрақ-жауап | 7 апта |
| 4 | Сайлау процесі, оның сатылары | жағдаяттық есептерді шешу. | 9 апта |
| 3 | «Қазақстан Республиканың сот жүйесі: ұйымдастырылу деңгейі және қызметі» | презентация | 13 апта |

**СӨЖ орындау (тапсыру) бойынша әдістемелік нұсқаулар**

**1 СӨЖ - «Қазақстан Республикасы Конституциясының дамуының негiзгi кезеңдерi»**

**Ұсыныс**: 1-ші СӨЖ реферат түрінде орындалады. Реферат үш бөлімнен тұрады: кіріспе, негізгі бөлім және қорытынды. Реферат жазу барысында мына сұрақтар қамтылуы керек:

- 1978 жылғы Қаз ССР Конституциясын, оның жетiстiктерi мен кемшiлiктерiн талдау.

- 1993 жылғы ҚР Конституциясын қабылдаудың алғышарттары мен себептерi, оның мазмұны. Осы Конституцияның негiзгi жаңалықтары, кемшіліктері

- 1995 жылғы ҚР Конституциясын қабылдаудың алғышарттары мен себептерi.

- 1995 жылғы ҚР Конституциясының негiзгi идеялары, оның жаңалықтары.

- ҚР Конституциясына 07.10.1998 ж., 21.05.2007 ж., 02.02.2011ж., 10.03.2017 ж., 23.03.2019 ж., 05.06.2022 ж., 17.09.2022 ж. заңмен енгiзiлген өзгертулер мен толықтырулар.

- Конституцияға енгізілетін түзетулер бойынша бағыт-бағдар

Берілген сұрақтар жұмыстың негізгі бөлімінде ашылып, қарастырылады. Қорытынды бөлімде ҚР Конституциясының қоғам мен мемлекет дамуындағы рөліне қатысты студенттің көзқарасы тұжырымдалып, Конституцияның әлеуетін одан әрі пайдалану жөніндегі шаралар қарастырылуы қажет

№1 СӨЖ бойынша қарастырылатын ең жоғары балл – 17 балл.

**Жұмысты бағалау негіздері болып табылады:**

**-** тақырыптың толық ашылуы;

- материалдардың терең зерттелуі;

- қорытындының негізделген болуы;

- жазу тілінің түсінікті, анық болуы.

**2 СӨЖ – Азаматтық институтының конституциялық-құқықтық реттелуі.**

**Ұсыныс**: СӨЖ Республиканың азаматтық туралы заңнамасы негізінде құралған ситуациялық жағдайларды шешу түрінде тапсырылады. СӨЖ тапсыруда «Қазақстан Республикасының азаматтығы туралы» 20.12.1991 жылғы заңның жеке нормаларына негізделе отырып алдын-ала даярланған практикалық жағдайларды шешу қажет. Тапсырманы орындау үшін заңның тиісті нормаларының мазмұнын ашып, оны нақты ситуациялық жағдаймен байланыстырып жауабын негіздеу керек. Ол үшін келесі әдебиеттерді, нормативтік актілерді оқу қажет:

1. Қазақстан Республикасының Конституциясы (17.09.2022 өзгерістер мен толықтыруларымен) // <https://adilet.zan.kz/kaz/docs/K950001000_>
2. «Қазақстан Республикасының азаматтығы туралы» Қазақстан Республикасының 1991 жылғы 20 желтоқсандағы № 1017-XII Заңы
3. Жарболова А.Ж. Қазақстан Республикасының конституциялық құқығы бойынша дәрістер кешені. – Алматы: Қазақ университеті, 2012.

№2 СӨЖ бойынша қарастырылатын ең жоғары балл – 17 балл.

**Жұмысты бағалау негіздері болып табылады:**

- ұсынылған ғылыми және нормативтік деректердің жан-жақты зерттелуі;

- жасалған қорытындының негізделген болуы;

- баяндау тілінің анықтығы;

- «ҚР азаматтығы туралы» заңнаманың терең меңгерілуі

**3 СӨЖ – «Қазақстан Республикасында шет елдіктердің құқықтық жағдайы»**

**Ұсыныс**: СӨЖ-ді орындау нысаны – ауызша, сұрақ-жауап нысанында тапсырылады. СӨЖ тапсыруда ҚР-ғы шетел азаматтары мен азаматтығы жоқ адамдардың құқықтық жағдайын саралап, олардың мәртебесiнің құқықтық реттелуіне салыстырмалы талдау жасау, шетел азаматтарының Қазақстанға келуi және кетуi ерекшеліктерін және шетел азаматтарын жауаптылыққа тарту өзгешелігін ашу, көрсету керек*.* Ол үшін келесі әдебиеттерді, нормативтік актілерді оқу қажет:

1. Шетелдіктердің құқықтық жағдайы туралы 19.06.95 ж. ҚР Заңы (11.07.2017 жылғы өзгерістермен)

2. ҚР Үкіметінің 2012 жылғы 21 қаңтардағы № 148 қаулысымен бекітілген **«**Көшіп келушілердің Қазақстан Республикасына келуінің және онда болуының, сондай-ақ олардың Қазақстан Республикасынан кетуінің қағидалары» 07.04.2016 жылғы редакцияда

3. Калиева А.М. О правовом статусе иностранных граждан. Алматы, 1994.

№3 СӨЖ бойынша қарастырылатын ең жоғары балл – 17 балл.

**Жұмысты бағалау негіздері болып табылады:**

- идеяның дұрыстығы;

- ұсынылған ғылыми және нормативтік деректердің жан-жақты зерттелуі;

- жасалған қорытындының негізделген болуы;

- баяндау тілінің анықтығы;

- Қазақстанда жүрген шет елдіктердің құқықтық жағдайын ҚР азаматтарының құқықтық жағдайымен салыстырмалы талдау жасау.

**4 СӨЖ. Сайлау процесі, оның сатылары.**

**Ұсыныс**: СӨЖ жазбаша нысанда, казус (жағдаяттық есеп) шешу түрінде тапсырылады. СӨЖ тапсыруда ҚР-дағы сайлау туралы заңға талдау жасау, практикалық деректері көрсету керек*.* Ол үшін келесі әдебиеттерді, нормативтік актілерді оқу қажет:

1. Қазақстан Республикасының Конституциясы (17.09.2022 өзгерістер мен толықтыруларымен) // https://adilet.zan.kz/kaz/docs/K950001000\_

2. "Қазақстан Республикасындағы сайлау туралы" 28.09.1995 жылғы Қазақстан Республикасының конституциялық заңы // https://adilet.zan.kz/kaz/docs/Z950002464\_

3. ["Қазақстан Республикасының Конституциясына өзгерістер мен толықтырулар енгізу туралы" Қазақстан Республикасының 5 маусым 2022 жылғы Заңы](https://adilet.zan.kz/kaz/docs/P220000001P)

4. А.Ж.Түсүпова, А.Ж. Жарболова Қазақстан Республикасының және шет елдердің конституциялық құқығы (схемалар мен анықтамаларда). Оқу-практикалық құрал. - Алматы, «Қазақ университеті», 2021. – 154 б.

№4 СӨЖ бойынша қарастырылатын ең жоғары балл – 24 балл.

**Жұмысты бағалау негіздері болып табылады:**

- ұсынылған ғылыми және нормативтік деректердің жан-жақты зерттелуі;

- жасалған қорытындының негізделген болуы;

- баяндау тілінің анықтығы;

- «ҚР-ғы сайлау туралы» конституциялық заңнаманың терең меңгерілуі

**5 СӨЖ. «Қазақстан Республиканың сот жүйесі: ұйымдастырылу деңгейі және қызметі»**

**Ұсыныс**: СӨЖ презентация түрінде орындалып, ауызша қорғалады. Сондықтан, СӨЖ тақырыбын меңгеріп, берілген сұрақтарға жауап беру үшін келесі әдебиеттер мен нормативтік актілерді оқу қажет:

1. 1995 жылғы ҚР Конституциясы (23.03.2019 ж. өзгертулермен)

2. «Қазақстан Республикасының сот жүйесі мен судьялардың мәртебесі туралы» 2000 дылғы 25 желтоқсандағы конституциялық заң (20 наурыз 2021 ж. енгізілген өзгертулер және толықтырулармен)

3. Кенжалиев З.Ж., Ким В.А. Қазақстан Республикасында конституциялық заңнаманың дамуы: оқу құралы. – Алматы: Жеті жарғы, 2008. – 116 б.

4. Жарболова А.Ж. Қазақстан Республикасының конституциялық құқығы бойынша дәрістер кешені. – Алматы: Қазақ университеті, 2012.

5. ["Қазақстан Республикасының Конституциясына өзгерістер мен толықтырулар енгізу туралы" Қазақстан Республикасының 5 маусым 2022 жылғы Заңы](https://adilet.zan.kz/kaz/docs/P220000001P)

6. Конституцияға енгізілетін түзетулер бойынша бағыт-бағдар // <https://egemen.kz/article/311636-konstitutsiyagha-engiziletin-tuzetuler-boyynsha-baghyt-baghdar>

Аталған әдебиеттердің негізінде ҚР-да сот жүйесін құрайтын органдарды анықтап, олардың қызметін талдау керек.

№6 СӨЖ бойынша қарастырылатын ең жоғары балл –20 балл.

**Жұмысты бағалау негіздері болып табылады:**

- ұсынылған нормативтік және ғылыми материалдардың мазмұнының терең зерттелуі;

- жасалған қорытындының негізделген болуы.

**СӨЖ тапсырмаларын өткізудің мерзімдері**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Апталар** | **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** |
| **СӨЖ №1** |  |  | **+** |  |  |  |  |  |  |  |  |  |  |  |  |
| **СӨЖ №2** |  |  |  |  | **+** |  |  |  |  |  |  |  |  |  |  |
| **СӨЖ №3** |  |  |  |  |  |  | **+** |  |  |  |  |  |  |  |  |
| **СӨЖ №4** |  |  |  |  |  |  |  |  | **+** |  |  |  |  |  |  |
| **СӨЖ №5** |  |  |  |  |  |  |  |  |  |  |  |  | **+** |  |  |